ming030890/wiki-yue-high-quality huggingface dataset:
杜預

杜預（粵拼：dou6 jyu6；222年—285年），字元凱（jyun4 hoi2），京兆杜陵人（而家陝西西安東南），原本係三國中曹魏嘅人，晉朝建立後改爲入仕西晉，係西晉緊要嘅文臣、武將。因爲才藝多樣，時人稱爲杜武庫（dou6 mou5 fu3）。佢出身自京兆杜氏，佢阿爺係曹魏名臣杜畿，老豆係杜恕。
杜預嘅才能智足多謀，外加佢有平定東吳嘅功勞，結束三國局面，因爲寫入小說《三國演義》而有好多人知道佢。杜預當時亦係位文官，係個有好多計策嘅經濟家，佢劃定政策，幫晉朝變得富強。

小史
杜預係杜畿嘅內孫，杜畿做過三國時曹魏嘅尚書僕射。杜預老豆係杜恕，曾做過幽州（而家北京一帶）刺史。
杜預自少年時就才兼文武。佢學問淵博，經常自豪噉講：
立德呢樣嘢我唔敢諗，不過立功名於後世我就做得到。（德不可以企及，立功立言可庶幾也。）
杜預幾沉迷左丘明嘅書《左傳》，經常帶佢喺自己身邊。當佢去埞，佢經常喺自己馬上帶書，所以啲人話杜預有「左傳癖」。
杜恕因爲同魏國權臣司馬懿有矛盾，令佢收監入獄，雖然之後放返出來，但貶爲庶人，死喺流放地。由此喺一段長時間內，杜預唔得曹魏朝廷重用。

魏時任官
喺司馬懿同佢嘅仔司馬師死後，司馬師嘅細佬司馬昭繼任攬權，繼位晉王。杜預娶咗司馬昭嘅妹高陸公主，令佢起用爲尚書郎，繼襲阿爺嘅爵位豐樂亭侯，之後轉做相府軍事。
263年，杜預喺鍾會領下去打蜀漢，任職鎮西長史。264年頭，鍾會滅蜀漢之後，又謀反司馬昭，結果被殺。杜預諗計令佢自己甩到罪。

制定法律
265年，司馬昭嘅仔司馬炎頂替老豆做晉王，之後廢咗魏元帝曹奐，創立晉朝，即位晉武帝。
杜預共將軍賈充參加制定律例，之後佢自己做註解，上奏朝廷。佢強調法律嘅根本係：
法律必須「直」（直接）同「簡」（簡單），詞語必須明白到啲平民好易曉，知道有乜嘢唔犯得。啲嘢明白，噉違犯嘅人少咗，亦就減少咗刑罰。
法律必須符合分級清晰嘅要求。
佢嘅意見畀人接受，部法律亦得頒佈用喺全國。泰始律喺268年頒行，有20篇、620條，係按住儒家學說嘅原則制成嘅法律。

組織人事
晉朝初頭時，杜預任職河南尹。佢注重將京都建設成朝廷嘅民衆教化中心。之後，佢交付任務去撰草文本來察覈官吏嘅升降。杜預分析之前各時期各種察覈方法嘅優、弱點，之後佢指出話：爲咗評估官員優劣，最好方法係設專門嘅考覈官。
具體做法係：每年各個官吏組織薦舉出優秀嘅人，記爲「優」，再搵出差嘅人記爲「劣」，然後上奏畀朝廷知。連續六年後，上級機關總結出人選。連續六年攞到「優」嘅人會提拔到更高；連續六年攞到「劣」嘅人會免任；六年中優多過劣嘅人會繼續喺原位任職；劣多過優嘅人會降到下級。

國家建設
晉武帝任用杜預做度支尚書。佢上奏畀武帝，主張「立藉田，建設邊界地方，討論處理軍隊、國家嘅關重事務」。
佢督促啲人去做水利工程，起糧庫，定價五穀，調整食鹽轉運，制定稅收法律。佢提出超過50條嘅建議，都得武帝批準。
佢睇嗰陣時嘅曆法唔夠正確，唔符合太陽嘅軌道，佢奏呈畀武帝一份《二元乾度曆》。呢份曆法後尾流行得好開。
佢又話喺孟津區域（喺黃河邊），水勢險到啲船好易反，由於噉，佢奏請武帝喺富平津起橋過河。雖然有反對意見，不過杜預仲係捍衛自己嘅觀點。晉武帝批準咗起橋。橋起好咗，皇帝同各位官員走來橋度視察飲酒。武帝舉起酒盞，讚揚佢話：
若無咗卿，點會有呢條橋呢！（非君，此橋不立也。）
278年秋天，個天落咗好多日雨，蝗蟲四處橫行成蝗災。杜預奏書講清農業嘅艱難情形，提出分3萬5千隻水牛、牛畀受緊天災嘅地方來耕田用。
由於佢貢獻咗好多大計策畀晉朝，當時命名杜預做「杜武庫」，意思上讚佢淵博、聰明過人。

反間吳國
晉武帝登基喺三國末年，嗰陣時蜀漢已經滅咗。南邊只得番弱過晉朝嘅東吳。吳帝係孫皓，佢殘暴，好失人心；不過，東吳有長江險阻。因爲噉，喺朝廷，除咗少數人如羊祜、杜預同張華有意想打吳國外，大部分人都驚咗戰爭而唔贊成。
大將羊祜喺朝中揸兵權，多次提議打吳國，但啲大臣未想出兵住。過咗多年後，羊祜老咗病咗，死之前羊祜薦舉杜預畀晉武帝。武帝聽咗，封杜預做平東將軍。到羊祜死時，佢封做鎮南大將軍、都督荊州諸軍事，頒畀佢追鋒車。
杜預去到邊關，集中操練軍士，揀出精銳。之後杜預出兵打頭一場仗，利用吳將張政防備疏忽，打贏吳軍。
張政係東吳名將，輸咗場仗好醜，於是輸咗嘅信息唔敢報畀吳主孫皓。杜預知咗件事，於是派人帶從張政度攞到嘅戰利品畀孫皓。孫皓好憎於是罷職張政，派武昌嘅劉憲換低佢。
完成準備後，杜預上書畀晉武帝，求佢起大軍打吳國來統一中國。佢分析明來聽：
「……而家敵軍只集中防守（長江）下游，而忽略上游……賊勢已窮，無得守得全呢兩處。佢哋無可能畀西面增兵，噉會令京都空虛。呢個係破吳嘅好機會……」
晉武帝批準杜預嘅奏本。不過，晉帝無畀佢遞啲大將如王濬做總指揮，而係派寵臣賈充做大都督。

消滅東吳
279年12月，20萬晉軍分六路從水、陸進攻東吳。杜預帶勁軍自襄陽南下到江陵。
280年正月，杜預喺江陵駐軍。佢分軍包圍而唔進攻，佢自上游斬斷吳軍嘅退路，又自下游斷咗吳軍嘅進路。另外，佢派參軍樊顯、尹林共太守周奇引軍沿江西進，打入城邑，佔得啲城。
之後杜預派周旨、伍巢半夜帶軍配合王濬打樂鄉城。吳國都督孫歆好慌，精神紊亂。孫歆帶軍出去打王濬，但敗陣，走夾唔唞。周旨佈置伏兵，溝入敗走入城嘅吳軍，侵入樂鄉城，直至孫歆嘅帳下，生擒孫歆。
樂鄉嘅主將被捉，吳軍大亂。杜預落令加緊圍困江陵。吳將伍延派人詐降，喺城度秘密佈置軍兵來偷襲晉軍，但唔得。杜預督促晉軍強攻入城，消滅吳軍，佔據江陵。
東吳上游嘅防守綫無咗，自長江到湘江、廣州嘅各地方都陸續畀晉軍接收。將領王濬嘅大軍進入建業，生擒孫皓。不過，王濬貪功，上奏朝廷話佢自己攞到都督孫歆嘅頭。之後杜預帶孫歆返來，個個人先知咩回事，喺京城洛陽嘅人都笑呢件事。
杜預將吳人將士同埋佢哋啲家眷搬去江北來補充入嗰度嘅人口。佢又任命啲人喺南郡做長史，來睇住啲地方。晉朝新入手嘅地方好快回復穩定。

戰後計策
杜預凱還，封做當陽縣侯，食邑9600戶。佢嘅仔杜耽亦得封做亭侯。
返咗襄陽後，佢上奏武帝話自家代代做文官，只有佢做武官，所以想辭職，但武帝唔准。
中國一統喺晉朝手中。杜預繼續實現一系列計策來發展國家。佢話：「天下雖已安穩，但戰爭危機唔係冇」（天下雖安，忘戰必危）。佢實施呢啲主張：
繼續訓練軍士，起多啲學堂。結果佢鎮治嘅江漢地方教化得好廣。
起啲營寨保衛邊疆，注重啲重要嘅地方。
造水利淋田，割地分區，畀啲人耕，令人民同朝廷共同有利。
開楊口水路。之前只有自沔漢到江陵嘅水路，過一千里。想北上時只能徒步。杜預開咗條自夏水到巴陵長超過一千里嘅河路，噉啲人行過時減少咗長江嘅險阻，自桂州到京都運載糧食嘅路亦得開通。
由於呢啲功勞，當時南中國嘅人民感恩佢，嗌佢做「杜父」。佢哋仲作出歌仔歌頌杜預：
後世無叛由杜翁，孰識智名與勇功。（後世人咁安穩都係杜翁功勞，邊個識佢才智過人、功勞大呢！）
當時杜預係個盡心公事嘅人。提出嘅意思定咗，佢會堅決實現佢，經常檢查多次，所以做嘢好少失敗。
晉朝朝廷喺統一中國後，皇帝掛住享樂，對於平吳一事將領王濬、王渾爭功，互相打擊。杜預喺南方鎮守，多次派人帶錢銀去賄賂朝中權貴。有人問佢點解噉做，佢答：
我驚畀啲人陷害，唔係想𠱁權貴。（吾但恐為害，不求益也。）
285年，杜預死，虛壽63歲。晉武帝追贈佢做征南大將軍、開府儀同三司，謚號「成」。
杜野真子

杜野真子，係日本嘅一個女藝人同埋配音員。
杜阿德

愛德華多·杜阿德：阿根廷律師同政治人。
瑪各·杜阿德：智利女飛行員。
杜雯惠

杜雯惠（英文：Ada To Man-Wai，1969年9月10號—）係香港電台節目主持、舞台劇導演、編劇、作曲人、作詞人同配音員。1996年開始主持電台節目，做過香港電台第二台同文教組節目主持人超過十年，曾經退出過香港電台，後來再做香港數碼廣播有限公司同埋D100電台節目主持人，嚮2014年8月返香港電台第一台出任《訴心事家庭》主持人直到節目做完為止，又會主持下《開心日報》。

個人生活
九十年代尾，杜雯惠嚮劉雅麗嘅生日會裏面認識陳錦鴻，之後一齊去戲院睇《愈快樂愈墜落》。佢哋嚮2004年2月15號正式登記註冊結婚，個仔陳駕樺嚮2007年5月2號出世。
杜馬

杜馬係俄羅斯有立法功能嘅議會機構。歷嚟叫「杜馬」嘅機構，包括俄羅斯帝國嘅帝國杜馬，同埋俄羅斯聯邦嘅國家杜馬。
書劍恩仇錄

《書劍恩仇錄》係香港作家金庸寫嘅武俠小說，1955年寫，背景係清朝乾隆年間，反清組織紅花會嘅故事。
書名號

書名號係引住書名或者各種文章名用到嘅標點。
舊時打橫排版嘅中文嘅書名號，喺字下低畫波浪線﹏；打棟排版嘅喺字左邊畫波浪線︴。後尾為咗方便排版，就多數改用排喺前後嘅尖括號《》及〈〉（橫排）同︽︾及︿﹀（直排）。
台灣官方叫波浪線式做甲式書名號，尖括號式做乙式書名號。
直寫波浪線式書名號本來冇話擺喺左邊定係右邊，但係放右邊會同其他舊式放右標嘅標點撞位；久而久之，放右邊嘅做法就淘汰咗嘞。

波浪線式
當一個緊接另一個，兩者之間要稍為斷開（例子：〈某書名・某篇名〉），不過有好多電子系統都難以做到呢點；處理呢個問題嘅節衷方法，係喺兩個名之間加入一個好窄嘅空格（例如： ，統一碼 U+200A）。

尖括號式
大陸官方將每個兩劃嗰對叫做雙書名號，將每個一劃嗰對叫做單書名號，呢個亦都係香港字典嘅叫法:894–895
:436；喺所有用到書名號嘅情況，都會有前者，當某對書名號之中有另外一對書名號，入面嗰對就會係後者（例子：《教育部提请审议〈高等教育自学考试试行办法〉的报告》），系列著作嘅選題名，多數用引號（例子：“汉译世界学术名著丛书”）。
台灣民間有時會將每個兩劃嗰對叫做書名號，將每個一劃嗰對叫做篇名號／章名號，不過官方只會用書名號（乙式）統稱兩者，當要同時指出書名及篇名，就只會用前者一次，而喺入面加個間隔號（例如：《禮記・禮運》）；其他語文及藝術作品嘅格式會決定各自要配上邊對符號。
書局

書局（粵拼：syu1 guk6），又嗌書店（syu1 dim3），係賣書嘅地方。大啲嘅叫書局，有部分甚至係出版商。
書房

書房係部份屋入面嘅一間房，主要畀人睇書同處理文書工作。書房一般都會有嘅傢俬包括書檯、凳同書櫃，近代書房會有打字機，而家已經畀電腦取代。
書到用時

《書到用時》（Talker: Book Test）係香港電視娛樂製作嘅清談節目，2017年2月8號至2018年1月31號逢禮拜三23:00-23:30（晚吹時段）喺ViuTV播出，主持係王貽興、劉翁，演出者包括譚凱倫（第1到26集，第31到52集）、MooX（第1到26集）、 趙詠瑤（第27到28集）、馬倩宜（第29集到30集）。每集節目都會講用一本工具書做主題，會試下工具書教嘅方法睇下有無用。
書包太重

書包太重（My School Daze），係新加坡新傳媒私人有限公司製作嘅電視劇，喺2009年4月29號至同年5月26號期間播出，由陳漢瑋、郭舒賢、許美珍、瑞恩、曹國輝同林明倫主演。
呢套劇由新加坡媒體發展管理局資助，新傳媒旗下嘅YouTube頻道Toggle International喺2014年7月再次上載呢套劇。
書坊街

書坊街（粵拼：syu1 fong1 gaai1）；第個名係學院前（hok6 jyun2 cin4），佢係廣東省廣州市嘅其中一條街，喺越秀區嘅惠福東路同大南路之間嘅位。據話1960年代，呢度經有賣觀賞魚嘅檔口，喺20世紀八、九十年代係廣州無人不知、無人不曉嘅金魚街，同高第街一樣出名。芳村觀賞魚市場未搞起陣，呢度係廣州觀賞魚及用品用具嘅主要街市，北方及東南亞嘅商販都來過呢度入貨。最旺陣100米左右嘅小巷中有數十家做觀賞魚及用品生意嘅鋪頭，行人都要側身先至行到。
2010年越秀區政府以迎亞運改造街區為由，清拆咗書坊街，盛極一時嘅金魚街咁就冇咗。

名
其實呢條街係因為呢度之前有好多書坊響度先至改咗噉嘅名。

所謂「書坊」
舊時所講嘅「書坊」，而家嚟講就係「出版社」噉解。喺清朝嘅雍正時期，因為呢條街嘅南邊係一間提督學院，嗰度成日都係睺住成個兩廣地區教育嘅最高衙門。而嗰時，呢度成日印同科舉考試有關嘅書，重有唔同類嘅經、史、子、集啲書都有，所以文人就成日嚟呢度。結果，「書坊」嘅名就係噉嚟。清末、民國間，係出咗名嘅印書、印刷集散地頭。

現狀
2010年越秀區打算清拆金魚街，重新打造成有粵劇戲臺、各類園林景觀同經營廣府美食、廣州特色紀念品為主嘅粵文化街，工程投資700萬。到2013年陣書坊街度兩側經係亞運整飾起過嘅吉屋
，起好一路到宜家仲係成條街丟空，相當冷清，唔知想搞成乜鬼樣。
書包

書包係裝書嘅袋，畀學生返學用，通常設計做背囊。
書局街

書局街（英文：Shu Kuk Street），係香港北角一條馬路，大致南北走向，由七姊妹道開始，去到北角碼頭。
二次大戰之前，呢度的而且確有過商務印書館，之後雖然書局搬走咗，但喺就留低書局街呢個名。
沙士病毒2型Delta變種

沙士病毒2型Delta變種（學名：B.1.617.2譜系），俗稱Delta變種病毒或印度變種病毒，係隻引起武漢肺炎嘅沙士病毒2型嘅變種病毒。2020年尾喺武漢肺炎大爆發嗰陣，呢隻變種病毒首先喺印度發現。2021年5月31號世界衛生組織命名做Delta變種病毒。

徵狀
有話Delta變種啲最常見嘅徵狀可能有啲唔同於之前啲喺標準 COVID-19 上常見嘅啲。受感染嘅人可能會錯當啲徵狀係重感冒，並且可能冇意識到要做隔離。常見嘅徵狀報告到嘅係頭刺、喉嚨痛、流鼻涕或者發燒 。喺英國，Delta 菌株佔啲新病例嘅91%；係噉一項研究發現，最多嘅啲徵狀係頭痛、喉嚨痛同流鼻涕。
沙士病毒2型Beta變種

沙士病毒2型Beta變種（學名：B.1.351譜系），俗稱Beta變種病毒或南非變種病毒，係隻引起武漢肺炎嘅沙士病毒2型嘅變種病毒，首先喺南非發現。
沙士病毒2型Alpha變種

沙士病毒2型Alpha變種（英文：SARS-CoV-2 Alpha variant），坊間常用名英國變種冠狀病毒或者武漢肺炎英國變種病毒（英文：UK coronavirus variant），即係引起武漢肺炎嘅沙士病毒2型嘅變種病毒。2020年10月喺武漢肺炎大爆發嗰陣，呢隻變種病毒首先喺9月英國收集嘅樣辦度發現，而且喺12月中開始喺英國迅速噉傳播，更傳播到第啲國。
沙士

沙士（粵拼：saa1 si6*2），來自英文SARS（全名：Severe Acute Respiratory Syndrome，中文：嚴重急性呼吸系統綜合症，嚴重急性呼吸系統症候羣）係2003年突然爆發嘅一種傳染病。初時中文叫佢非典型肺炎，簡稱非典。後尾世界衞生組織同佢定名SARS，香港就叫佢做沙士。
2002年冬天喺廣東省爆發，之後响2003年初蔓延到香港、亞洲同埋全世界。嗰陣時，由於呢個係一個不明嘅急性、傳播得快同埋死得人嘅病，所以造成好大嘅恐慌。
香港大學發現呢隻病係由冠狀病毒引起。
沙士病毒2型Gamma變種

沙士病毒2型Gamma變種（學名：P.1譜系），俗稱Gamma變種病毒或巴西變種病毒，係隻引起武漢肺炎嘅沙士病毒2型嘅變種病毒，首先喺巴西發現。
沙士病毒2型Omicron變種

沙士病毒2型Omicron變種（學名：B.1.1.529譜系），俗稱Omicron變種病毒，係隻引起武漢肺炎嘅沙士病毒2型嘅變種病毒，2021年11月9號首先喺波茨華拿發現，並喺英國、德國等國家都有病例得到確認。佢亦都係第一種兼有完全免疫突破同埋相當程度嘅感染性嘅病毒變種。

命名
跟世界衞生組織為武漢肺炎主要變種病毒嘅命名習慣，本應會用第13隻希臘字母Ν（Nu），但最後決定跳咗佢同之後嘅Ξ（Xi），而用咗Ο（Omicron）。世衞解釋話「Nu」同英文嘅「New」（意思係「新」）差唔多音，避免溝通誤會；而唔用「Xi」就係要避免「污名化」。皆因喺外文入面，「Xi」經常用嚟代指中共總書記習近平（佢個姓「習」嘅普通話拼音係「Xi」），所以被認為同呢個決定有關。
由於「Omicron」有唔同嘅中文音譯名，所以呢隻病毒俾人改咗好多花名。例如，反西方國家嘅人叫佢做「歐美窮」；而不滿世衛勾結中共嘅人就叫佢做「我滅共」。
沙士疫情

沙士疫情，係指沙士（SARS）喺2002年响中國大陸首次爆發後，引起嘅各界恐慌同擴散嘅全球性傳染病疫潮。呢次疫潮令到全世界七百幾人死，最後喺2003年9月呢種病毒畀人完全消滅。
沙士病毒2型

沙士病毒2型（英文：SARS-CoV-2，全名嚴重急性呼吸系統綜合症冠狀病毒2型），曾經叫2019新型冠狀病毒（英文：2019-nCoV），係一種單鏈RNA病毒冠狀病毒，可引致武漢肺炎。
2019–2020年武漢肺炎爆發期間，喺對肺炎陽性患者樣本進行唨核酸檢測與及基因組測序之後，研究人員發現唨邇一種病毒。喺武漢肺炎疫情爆發嗰陣時仲未有針對種新病毒嘅具體治療方法，但使用已有嘅抗病毒藥物進行治療都得。2020年1月19號，世界衛生組織發言人乍沙利域（Tarik Jasarevic）話已有證據表明唨個新型冠狀病毒可有限度人傳人，同時補埋話仲未有明確證據顯示人際間有持續傳播，之不過於2020年1月20號晚，國家衞健委高級別專家組組長鍾南山表示，種病毒已證實有人傳人同埋醫務人員感染嘅情況。
流行病學研究估計，如果社區之中冇免疫力，同埋冇做預防措施，每個病人可以感染 1.4 至 3.9 個人。病毒主要傳播方法係緊密接觸、咳或者打乞嗤形成嘅飛沫。病毒黐咗受體血管緊張素轉化酶2（ACE2）而入侵人體細胞。

名
呢隻病毒當初發現嗰陣，世界衛生組織以2019年底發現做基礎，暫時叫佢做「2019新型冠狀病毒」（2019-nCoV）。2020年2月11號，國際病毒分類委員會正式定名做「沙士病毒2型」（SARS-CoV-2），而2003年發現嘅「沙士病毒」就改叫「沙士病毒1型」。
另外，皆因呢隻病毒引發嘅病經常畀人叫做武漢肺炎，所以病毒又畀人叫做「武漢冠狀病毒」（Wuhan coronavirus）或者「武漢肺炎病毒」（Wuhan pneumonia virus），簡稱WARS或者「窩士」。當勞侵曾經叫隻病毒做中國病毒（Chinese virus）。法輪功創辦嘅傳媒就叫佢做中共病毒。

研究
主流病毒學研究認為，沙士病毒2型係蝙蝠同穿山甲生態裡面自然存在嘅病毒，喺宿主身上合併變異嘅結果。
俄羅斯衛生部2月後期發佈過一份官方報告，報告話個病毒係屬於RNA嘅單鏈病毒，歸類係β-CoV，同沙士、MERS係同一家族。而報告又話遺傳序列同沙士有成7成相似，認為「可能係蝙蝠冠狀病毒，同未知病毒重組而成嘅」。
一隊美國、英國、澳洲專家團3月喺《自然》期刊發表評論，發現病毒嘅基因嘅組成部分，係蝙蝠冠狀病毒、穿山甲冠狀病毒，同其他人類冠狀病毒合併嘅結果。佢哋認為穿山甲病毒基因解釋埋之前未解釋到嘅病毒基因成份，否證咗沙士病毒2型係故意人工合成嘅講法。佢哋相信，沙士病毒2型出現嘅原因係蝙蝠冠狀病毒同穿山甲冠狀病毒喺某宿主身上合併，然後因為呢種合併病毒超易感染人類，所以就因為物競天擇而大規模流行。
喺《新英格蘭醫學期刊 》發表嘅研究指，喺實驗室環境下貓可容易感染導致武漢肺炎嘅沙士病毒2型，並有機會將病毒傳到其他貓身上。
株洲電視台公共頻道

（簡化字：株洲电视台公共频道）係株洲電視台一間電視頻道，2004年6月21號開播2024年3月19號停播。

史
2004年6月21號，株洲電視台方經廣電總局（今日嘅國家新聞出版廣播電影電視總局）批准而正式宣佈開播呢個頻道，開播期間向株洲地區同鄉下，重有株洲周邊城市地區傳送節目信號。
2024年3月19號，株洲電視台方喺未向觀眾咨詢情況下而宣佈停播呢個頻道，目前當地有線同埋網上直播信號都變成測色板界面。
核化學

核化學（英文：nuclear chemistry）係化學嘅一個子領域，專門應付同核過程（例如核衰變）有關嘅化學現象。
核反應

核反應係原子核同第種粒子(或者係原子核之間)嘅交互作用，同化學反應唔同嘅係核反應會變出新嘅原素，例如兩粒或以上嘅原子核撞埋一齊然後哀變咗做第啲嘢；核反應通常會涉及好多能量。
核仁

核仁係細胞核入面嘅一樣物質，成份有核糖核酸同蛋白質，功用係轉錄核糖體RNA嚟整核糖體。
栢麗購物大道

栢麗購物大道（英文：Park Lane Shopper's Boulevard），簡稱栢麗大道，係香港一條購物街，位於九龍油尖旺區尖沙咀彌敦道，九龍公園東側。
氯化鉀

氯化鉀（化學式：KCl）係種常見化合物，鉀肥一種，亦係人體體液同好多礦物質飲料重要成分。純淨氯化鉀常溫下係白色或無色晶體。
結構上，氯化鉀晶體係由氯離子同鉀離子組成嘅離子晶體，氯化鈉（B1）型結構。
氯化鉀易溶於水，化學性質穩定，同氯化鈉相似，可以用喺低鈉鹽裡面代替氯化鈉。
氯嘅同位素

氯有26個同位素，其中兩個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
氯化金

氯化金（粵拼：luk6 faa3 gam1；化學式：AuCl3）係金嘅其一氯化物，常溫下係白色粉末，易溶於水同乙醇。不過佢喺温度超過160℃或遇光照就分解。
不過佢好易俾其它金屬產生氧化還原反應而置換出金。
氯化銅

氯化銅（粵拼：luk6 faa3 tung4；化學式：CuCl2）係銅嘅其一氯化物，常溫下係啡黃色粉末，易溶於水。
佢喺空氣入面吸收水份，會得出藍綠色嘅CuCl2·2H2O結晶。水溶液喺濃度唔同時都有相應變化，稀溶液係冰藍色；濃溶液係綠色；太濃嘅溶液係偏向黃綠色。
氯化鈉

氯化鈉（化學式：NaCl）係一種常見化合物，食鹽主要成分。純淨氯化鈉常溫下係白色或無色晶體。
結構上，氯化鈉晶體係由氯離子同鈉離子組成嘅離子晶體，氯離子做面心立方密堆積，鈉離子填入八面體空隙，屬於立方晶系。爾種晶體結構（代號B1）好有代表性。
氯化鈉易溶於水，化學性質穩定。
氯化鈉係重要化工原料，氯化鈉熔化之後電解可以得到金屬鈉，而電解食鹽水就可以用來生產氫氧化鈉同氯氣，稱為氯鹼工業。亦可以用侯德榜發明、至今經已經過多次改良嘅聯合製鹼法生產碳酸鈉（俗稱「純鹼」、「梳打」）同碳酸氫鈉（俗稱「小梳打」）。
氯化銀

氯化銀（粵拼：luk6 faa3 ngan4；化學式：AgCl）係銀嘅其一氯化物，常溫下係白色粉末，雖然難溶於水，但好易同銨鹽產生化學反應。不過佢喺温度超過160℃或遇光照就分解。
不過佢嘅水渾濁液好易俾其它金屬或鹵素產生氧化還原反應而置換出銀或氯，重可以同部份鹽產生復分解反應生成更難溶於水嘅鹽。
氯化物

氯化物喺無機化學入面係指帶負電嘅氯離子同其他元素帶正電嘅正離子結合而形成嘅鹽類化合物。最常見嘅氯化物有氯化鈉（俗稱食鹽），其他常見嘅有：
氯化氨：NH4Cl
氯化鉛：PbCl2
氯化鈣：CaCl2
氯化銫：CsCl
氯化亞鐵：FeCl2
氯化鐵：FeCl3
氯化鉀：KCl
氯化鋰：LiCl
氯化鎂：MgCl2
氯化鈉：NaCl
氯化亞汞：Hg2Cl2
氯化銀：AgCl
氯化鋅：ZnCl2

檢驗
想檢驗氯化物，可以用酸化硝酸銀溶液。如果出咗白色嘅沉澱物，即係有氯離子嘅存在。

點整
想整氯化物，主要有兩個方法。

直接用氯氣合成
金屬同氯氣反應，可以整到氯化物出嚟。例如將鈉放喺氯氣入邊燃燒，可以整到氯化鈉出嚟。

用鹽酸合成
金屬或金屬氧化物同鹽酸反應，都可以整到氯化物出嚟。例如將鋅放入鹽酸度，可以整到氯化鋅。呢啲反應係放熱反應嚟嘅。
氯化鎂

氯化鎂係種無機化合物，化學式係MgCl2。氯化鎂嘅鹽結晶係無色或者白色嘅。佢係一種氯化物，好溶於水。
氯化鎂係種食物添加劑，E編號係E511。佢嘅溶液可以係整豆腐嘅凝固劑，但係直接食用有毒，而且鎂離子有啲苦味。
氯化鎳

氯化鎳（NiCl2）係鎳嘅氯化物，無水嘅氯化鎳常溫下係黃色粉末，而水合嘅氯化鎳常溫下係綠色粉末。
理性時代

理性時代（The Age of Reason）係由英格蘭哲學家湯瑪斯·潘恩寫嘅一本書。
理性體

一個理性體（rational agent）喺做決策嗰陣，實會作出能夠令自己效益有咁大得咁大嘅決擇。
理性與感性

《理性與感性》（Sense And Sensibility）係英國作家珍奧斯汀喺1811年寫嘅小說。
理性行為理論

理性行為理論（Theory of Reasoned Action）又譯作理性行動理論，係社會心理學中用嚟預測個人嘅行為態度同意向嘅一個理論。呢個理論喺1977年由Fishbein同Ajzen提出嘅。佢指出行為意向會受到個人嘅態度同主觀性規範嘅影響。而呢個行為意向就會進一步影響個人嘅實際行為。
理性預期

理性預期（英文：rational expectations）係某啲經濟模型會做嘅假設，指「人喺估預期嗰陣係理性嘅」。
理性主義

理性主義（粵音：lei5 sing3 zyu2 ji6 | 英文：rationalism）係種哲學主義，屬知識論嘅理論，強調知識係由理智同理性而嚟。呢種主義嘅代表人物係法國哲學家笛卡兒。

基本定位
18 世紀法國哲學家笛卡兒嘅油畫畫像
睇埋：知識論
"Cogito ergo sum."（我思故我在。）
René Descartes（17 世紀法國哲學家笛卡兒）
根據廿世紀打前嘅西方哲學思想，人嘅體驗可以嚟自兩大來源：
（外）感官，即係包括視覺、聽覺、味覺、嗅覺同埋觸覺嘅感覺，畀人能夠感受周圍嘅世界；
（內）心靈內部嘅思緒；
响最基本上，經驗主義（empiricism）主張知識主要－甚至完全－係嚟自 1 嘅，而理性主義就啱啱相反，主張知識主要－甚至完全－係嚟自 2 嘅。

形式科學
睇埋：形式科學、證明同數學證明
一般認為，好似數學同邏輯等嘅形式科學（formal science）係主要靠理性思考嚟求知嘅。數學當中嘅證明做法就係噉。
舉例說明，「假設 （ 整數）係一個單數，噉  唔會係一個雙數」呢句命題，可以用反證法證明。條思路如下：
數學證明嘅例子
假設  係一個單數，再假設  係一個雙數。
即係對應某啲自然數 ，（單數嘅定義）。計吓


好明顯得出個結果係  唔係一個雙數，條假設自相矛盾－「如果  係一個單數， 可以係一個雙數」呢句嘢會引致矛盾，所以假設  係一個單數，噉  唔會係一個雙數。
好似上述噉嘅證明過程，原則上可以完全淨係用個腦（理性）嚟做。相對嚟講，研究者亦可以唔使用噉嘅證明方法，而係將啲數遂個遂個攞嚟睇（好似經驗主義噉），睇吓有冇可能出現「有個單數 ， 係一個雙數」噉嘅情境，但數有無限個咁多，無論佢攞幾多個數嚟做呢樣嘢，佢都「證明」唔到啲乜－可以睇埋歸納相關嘅問題。因為噉，啲人認為經驗主義响呢度冇用，要用好似理性主義嘅方法，靠演繹推理（簡化講，即係好似上面段證明噉嘅一步步推理）先可以得到知識。
理性利己主義

理性利己主義係倫理學入面嘅概念，認為利己主義係種理性行為，即係去做可以對自己有得益嘅事係合理嘅。
狄高達芬寧

狄高達芬寧（英文：Dakota Fanning，1994年2月23號—），係美國電影女演員，童星出身，憑住演出2001年電影《不一樣的爸爸》而出名。
狄鶯

狄鶯（本名林佳璇，原名林妙嬉，1962年4月21號—）係臺灣女演員同主持人，祖籍浙江溫州，演出過歌仔戲、電視劇同綜藝節目。

事件
狄鶯同藝人王彩樺、狄志杰結拜。
狄鶯1991年拍電視劇《半生緣一世情》時，因唔滿意同劇香港演員藍潔瑛扮大牌而兜腳踢落佢個肚度，重喺節目沾沾自喜話「整個人像是保齡球一樣，滾超遠」（成個人成個保齡球噉轆好遠）、「本來想要繼續再踹她一腳」（本來想繼續踢多佢一腳），令藍潔瑛從此冇再去臺灣拍劇。
狄鶯1997年演出中華電視公司電視劇《我的阿爸我的子》，同同劇嘅孫鵬（中文：孫鵬 (藝人)）開始拍拖。兩人喺1998年6月9號結婚，有一個仔孫華（後來改名孫安佐（中文：孫安佐））。兩人2004年離婚，後來又復合，2007年6月29號喺關島再婚。7月9號返到臺灣喺台北君悅大飯店凱悅廳舉行婚宴，筵開43席，由王偉忠證婚。
孫安佐喺2018年3月留學美國期間揚言要掃射校園，涉嫌恐怖威脅，被控「非美國公民持有彈藥罪」，8月28號孫安佐喺賓州東區聯邦法院召開嘅認罪庭認罪，放棄所有上訴權利。刑滿之後畀人遞解出境，終身唔可以入境美國。
狄齊卡·維托夫

狄齊卡·維托夫係一個蘇聯、俄羅斯帝國編劇、電影導演、電影剪接師、電影攝影師。
狄達

狄達（英文：Tiktok，1993年3月24號—），原名楊燕玲（英文：Alice Yeung），係現居臺灣嘅香港女藝人，主要做緊YouTuber分享喺臺灣嘅生活。

簡歷
狄達喺香港出世。佢中學讀李求恩紀念中學，屬新高中學制下頭一批學生，中五決定退修生物科，轉修應用學習嘅電影及錄像設計課程，畢業後加入咗香港電視網絡做副導演，做咗兩年後，由於港視未獲政府發放免費電視牌照，佢決定升學，自2014年開始移居臺灣留學，大學讀台灣藝術大學電影系。
佢曾經同一個都係臺灣留學嘅馬來西亞華人「西西歪」合作經營YouTube頻道「甜度冰塊」，而家主力經營自己嘅YouTube頻道。
狄雲戴

狄雲戴（Dick Van Dyke，1925年12月13號—）係美國一個男歌手、製片人、作家、舞蹈員、配音員、音樂家、舞台劇演員、電影演員、電視演員、編劇、笑星，1947年出道。
狄默夫公式

狄默夫公式（粵拼：dik6 mak6 fu1 gung1 sik1）係條關於複數同三角函數嘅公式，個名嚟自法國數學家狄默夫（1667年－1754年）。呢條公式指對任意實數x同整數n，下列性質成立：
狄龍

狄龍（Tik Lung；1946年8月19號—），原名譚富榮，係香港男演員。佢喺廣東新會出世，1968年報讀邵氏兄弟訓練班而開始演員生涯，攞過香港電影金像獎最佳男配角同金馬獎最佳男主角獎。
狄龍個仔譚俊彥亦係香港演員。
狐尾椰子

狐尾椰子（粵拼：wu4 mei5 je4 zi2；學名：Wodyetia bifurcata）係棕櫚科狐尾椰屬嘅常綠喬木，原產地喺澳洲昆士蘭州東北邊嘅約克角半島嗰邊。呢種植物重係一種比較受歡迎嘅園林植物。
狄美摩亞

狄美摩亞（英文：Demi Moore，1962年11月11號—），係美國電影女演員，憑住演出1990年電影《人鬼情未了》而出名。
河合春華

河合春華 ，係日本嘅一個女藝人同埋配音員。
河口

河口係指一條河嘅盡頭位，流入另一條河、湖或者海，通常會比較闊，同埋好多時都會多啲沙泥沉澱。
河口省

河口省係加蓬嘅一個省，喺國土西北部，首府利伯維爾。
河口真一

河口真一（1977年6月13號—）係日本足球員，司職後衞，效力過福岡黃蜂。
河口縣

河口係中國雲南紅河一個瑤族自治縣，總面積1313平方公里，人口9萬。
河合崇泰

河合崇泰（1977年3月7號—）係日本足球員，司職中場，效力過平塚比馬，及大阪櫻花。
河口區

河口區係中國山東東營一個市轄區，總面積2365平方公里，人口23萬。
河合奈保子

河合奈保子（粵拼：ho4 hap6 noi6 bou2 zi2；日文：河合 奈保子／かわい なおこ Kawai Naoko ?；1963年7月24號—）係日本女歌手、唱作人同演員。

經歷
1979年，讀緊高二嘅佢參加日本電視台節目《一個明星的誕生！》，但喺候選人篩選階段道已經出局。1986年，佢轉型做唱作人，並喺同年出咗由佢包辦作曲嘅《Scarlet》大碟，而大碟入面嘅主打歌《月半小夜曲》之後被香港歌手李克勤翻唱做同名粵語歌。1987年7月，佢亦都做咗香港無綫電視新秀歌唱大賽嘅評判。
榻榻米

榻榻米（粵拼：taap3 taap3 mai5，日文：たたみ）係日本傳統嘅房「和室」入面鋪喺地板上面嘅嘢，係通常畀人坐或者瞓喺度嘅一種傢俬。榻榻米係用墊（疊表）嚟包住素材（疊床）。疊表通常用燈心草嚟織，近年嚟有開始使用發泡膠嚟整疊表。
構件

構件（machine element）係複合機械最基本嘅組成部份，包括（但唔淨衹有）六大簡單機械。
構詞衍生

詞形變化同構詞衍生呢兩個概念好相似。兩個概念都係講緊一隻語言嘅使用者將啲形態素「砌埋一齊」。用幾隻簡單嘅英文字詞做例嘅話，想像以下呢啲字詞：
當中前兩者屬詞形變化，而後兩者屬構詞衍生。籠統啲講，構詞衍生會引致一隻字詞意思「顯著改變」，可以令到隻字詞連詞性都唔同埋——例如 dance 可以係動詞或者名詞都得但 dancer 就實係名詞，而詞形變化就唔會有噉嘅情況—— walk 等嘅動詞就算變咗過去式，依然仲係動詞。除此之外，一隻字詞係咪要做詞形變化往往會受制於句法語境——例如一隻字詞係咪要變格，睇嘅係佢喺句子入便扮演咩角色，而構詞衍生就唔受制於呢啲嘢:2.4。
亦有研究者指，喺英文同日文等嘅唔少語言當中，做構詞衍生嘅詞綴傾向接近字幹，而做詞形變化嘅詞綴就傾向離字幹遠啲:6.2。好似係英文啲形容詞，加 -ise 可以變動詞，表示... 化嘅意思——例如 popularise 係普及化噉解，而普及化第三身單數會係 popularises（-s 同字幹之間隔咗 -ise）。
構造法

構造法（Proof by construction）係數學證明嘅一種方法，一般係用嚟證明一啲存在性定理（Existence theorem；一啲話某啲嘢存在嘅定理）－用呢個證明嗰陣，用嗰個人會諗出一件有得用數學描述嘅物件出嚟，列出佢有啲乜嘢特性，再證明一件有呢啲數學物性嘅物件係存在嘅。佢條思路係噉嘅：
揾到有一個情況下，命題  係啱嘅；
證明到「喺至少一個情況下，命題  係啱嘅」。
例子
要求：證明「唔係所有單數都係質數」（即係話「喺至少一個個案入面，有個單數唔係質數」）。
證明
重點就係要揾個唔係質數嘅單數出嚟。
9 係個好簡單嘅例子，佢符合單數嘅定義（唔可以俾 2 整除），但又唔係質數（佢係 1、3、同佢自己嘅倍數）。
即係話揾到有一個情況下，命題  （有個單數唔係質數）係啱嘅，噉就證明咗「唔係所有單數都係質數」呢句命題。
構樹

構樹，樹一種，拉丁學名Broussonetia papyrifera。佢係落葉喬木，歸桑科構屬。喺馬來西亞、緬甸、印度嘅錫金地區、泰國、日本、越南、北韓同中國嘅西南、華南、西北、華北入面都可以搵到。佢亦係淨化環境植物之一。香港原生樹，市區常見。

用途
呢樖嘢可以用嚟做觀景樹、木材同整紙、甚至係藥用都得。另外，喺部分工廠同礦山區嗰邊，成日都用佢做綠化樹木。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢樖嘢嘅果可以做藥，有增強記憶，防治癡呆同抗氧化嘅功效。
構造成本模型

構造成本模型（英文：Constructive Cost Model，COCOMO）係廿一世紀初軟件工程上最常用嘅成本估計法之一，建基於對前人做軟件開發得到嘅數據嘅迴歸分析。

原理
内文：迴歸分析同軟件工程
迴歸分析（regression analysis）係一種統計學技術，喺最簡單嗰種情況下，攞若干個自變數  同一個應變數 ，而
迴歸分析做嘅就係攞一柞過往嘅數據，估算出啲參數－柞 －嘅數值，最後得出一個迴歸模型。於是第時研究者就可以攞住個迴歸模型（知道咗柞  嘅值），靠觀察啲  嘅數值嚟計  嘅數值大致上會係幾多。喺 1970 年代尾，有美國嘅軟件工程研究者搵咗一大柞軟件工程師嘅開發項目嘅數據返嚟，每個項目做一個個案做迴歸分析，個項目啲特徵（例如係個項目嘅複雜度噉）做 ，而「個項目要用嘅資源」做 ，建立咗迴歸模型，發現用噉嘅迴歸模型能夠大致噉估計一個軟件開發項目嘅成本－由呢個過程形成嘅就係 COCOMO 成本估計法。

計法
最基本嗰條 COCOMO 式係噉嘅：
，當中
係「要用幾多精力」；
 係估計個軟件項目有幾多千行碼（睇大細估計）；
 係一個佢哋有特定方法評估嘅因子，數值取決於隻軟件嘅複雜度、記憶體限制同埋工程師嘅能力等多個因素；
 係參數，數值係由班研究者憑啲數據估算出嚟嘅，數值會視乎軟件項目嘅種類而有異，最基本嘅可以係 。然後
係成場開發要花嘅時間（以月計）；
 係參數，數值又係會視軟件項目嘅種類而有異，最基本嘅可以係 。
漢莎航空683號班機失事

漢莎航空683號班機失事係一架由香港飛去法蘭克福、中間停杜拜嘅貨運航班，喺1983年10月18號發生嘅飛機失事。
嗰班機係一架編號係D-ABYU嘅波音747-230F貨機。嗰時喺香港啟德機場起飛嗰陣，機上二號引擎發生故障，機長決定放棄起飛。但向左衝出跑道，喺跑道邊草坪停低，前起落架斷咗，機上四個引擎亦撞爛，不過機上人員全部無傷到。飛機最後由香港飛機工程成功整返同再次投入返服務。
漢諾威

漢諾威係工業製造業高度發達嘅城市，2000年重舉辦咗世界博覽會。
漢語拼音

國語：普通話拼音（中華人民共和國官方嗌做「漢語拼音」，但漢語唔等於普通話，呢個嗌法明顯有問題）、威式拼音、通用拼音、郵政式拼音。
漢語水平考試

漢語水平考試（又稱中國漢語水平考試；官方英文簡寫HSK（取自漢語拼音Hànyǔ Shuǐpíng Kǎoshì））係為測試母語唔係漢語嘅人士（包括外國人、華僑同中國國內少數民族人員）嘅漢語水平而設立嘅官方國家級標準化考試。
漢語水平考試由北京語言大學漢語水平考試中心設計研製，包括基礎漢語水平考試（簡寫HSK（基礎）），初、中等漢語水平考試（簡寫HSK（初、中等））同埋高等漢語水平考試（簡寫HSK（高等））。漢語水平考試每年定期喺中國國內同埋海外舉辦，凡考試成績達到規定標準，可獲得相應等級嘅《漢語水平證書》。考試由中國教育部國家漢語考試委員會全權指導，並頒發漢語水平證書。
漢語音韻學

漢語音韻學（粵拼：hon4 jyu5 jam1 wan5 hok6）係研究眾漢語响各時期嘅音系點樣變化。呢門學問係語言學上一個頗受關注嘅領域，其中一個要點係因為漢語傳統上多數用漢字嚟書寫，而唔係好似歐洲語言噉用羅馬字等嘅字母系統表音，所以重構古語音系嗰陣需要採取同其他語言截然不同嘅做法。
漢都亞

漢都亞（Hang Tuah）係15世紀滿剌加一位海軍統帥。
漢語族

漢語族（粵拼：hon3 jyu5 zuk6；英文：Sinitic languages）係喺中國流行嘅多種互有關聯嘅語言嘅總稱；所包含嘅語言種類問題，喺語言學界有好多爭議。依家嚟講有兩個唔同嘅觀點：一個認為漢語族只有漢語一種語言；另一個認為漢語族包含官話、閩語、粵語、吳語、贛語、湘語、晉語、客家話等八種語言。中國嘅學家多數都支持前者，而喺中國以外嘅地區有唔少學家支持後者。支持後一個觀點嘅人認為漢語唔算係一種單一嘅語言，而係一組互相關聯嘅唔同語言；而支持前一個觀點嘅人則將閩語、粵語、客語、吳語、官話、晉語、贛語、湘語等列為漢語方言。
漢語聖經協會

漢語聖經協會（英文：Chinese Bible International Limited）係一個《聖經》印刷機構，協會為唔同背景、年齡、知識水平嘅群體，出版合適嘅《聖經》、教材、研經工具、釋經參考書籍等。除咗書之外，亦會以唔同方式，例如電子聖經應用程式、光碟等現代生活常用嘅媒介，幫助人喺聖經裏面認識真理。

歷史
「漢語聖經協會」前身係「當代聖經出版社」，喺1987年11月成立，目標係將聖經翻譯成淺白易明嘅當代文體，幫助普羅大眾都能夠明白其中嘅真理。1992年，當代聖經出版社總會同國際聖經協會合併成為一個獨立嘅新機構，亦改名做國際聖經協會，目標仍然係支援堂會，用聖經作傳福音同栽培信徒嘅事工。2003年成為普世華人教會所屬嘅聖經機構：「漢語聖經協會」。新名稱反映咗一啲新嘅實質，但係亦冇忽略原有根基同定位：專注服侍全球華人社群同華人教會，支援堂會成長，建構聖經文化。為將服侍延展到世界各地華人群體，加拿大漢語聖經協會、美國漢語聖經協會同台灣嘅國際漢語聖經出版社相繼成立。為嘅係要完成上帝交託嘅使命：「聖經傳萬家，救恩臨天下」。

事工簡介
漢語聖經協會係一個致力推動華人聖經事工嘅機構，並將聖經出版同宣教理念結合，透過向全球中文讀者提供唔同媒介同類型嘅聖經讀本同研經材料，畀信徒同非信徒喺聖經之中認識神，生命得到改變。從四方面進發，達成幾項目標：聖經翻譯、聖經培育、聖言中心、聖經外展事工。

聖經翻譯
為咗滿足教會研經、牧養、讀經、福音事工嘅需要，漢語聖經協會分別進行咗《聖經新漢語譯本》同《聖經新普及譯本》嘅譯經計劃。
聖經‧新漢語譯本
聖經原文係用希伯來文、亞蘭文同希臘文寫成。隨住語言嘅轉變、聖經考古學嘅新發現同聖經研究新方向等因素，點樣將聖經內容用現代漢語準確無誤噉重新翻譯出嚟，呈現原文面貌，令人對神話語有更深認識，已經成為逼切嘅需要。所以，喺1993年開始，邀約咗嚟自香港、台灣、中國內地同海外華人聖經學者同語文專家，根據原文聖經，重新翻譯一本既準確又可讀性高、用現代嘅語文表達嘅譯本。《新約．新漢語譯本》同《五經．新漢語譯本》分別喺2010年4月同2014年7月出版，廣受教會牧者同信徒讚賞。
聖經‧新普及譯本
《聖經．新普及譯本》直接由英文聖經New Living Translation翻譯過嚟，係一本清晰、易讀、情感豐富嘅現代譯本，新舊約全書喺2012年7月出版，幫助讀者明白經文信息，適用於速讀聖經、靈修默想、傳福音、栽培初信者，深受教會同信徒歡迎。

聖經培育
漢語聖經協會為幫助唔同背景、年齡、知識水平嘅華人信徒群體，提供合適嘅聖經讀本同研經工具；幫助信徒更加明白聖經，並將經文應用喺生活之中，漢語聖經協會翻譯、撰寫同出版咗各類主題聖經，包括靈修版、職場事奉版、領導事奉版、生命成長版、研讀本聖經，亦有針對年輕人嘅青年版、女性基督徒嘅姊妹版聖經，藉此讓經文信息進入唔同信徒群體嘅生命。除咗書本以外，亦以唔同電子媒介，研發流動應用程式「漢語聖經App」，提供各類聖經資訊同學習資源，畀信徒同希望認識信仰嘅朋友學習聖經。

聖言中心
聖言中心喺2007年1月啓用，致力忠於聖經嘅教導，為教牧、教會領袖同有志追求聖經真理嘅信徒提供唔同類型嘅聖經培訓、講座同研經課程，推動研經同讀經。

聖經外展
送贈聖經
漢語聖經協會出版聖經單行本、節期福音冊子、福音揮春同利是卡，透過教會、機構同個人，將福音信息送達到香港以致海外華人福音對象。
外展活動
外展活動嘅目的係將聖經信息深印喺人心中，事工包括聖經朗誦節、學校聖經科獎勵計劃、贈經大使、接受教會同各基督教機構邀約舉辦聖經專題講座同課程等，將聖經信息帶到人群當中。
武俠

武俠係大中華地區嘅一種文學體裁；一個武俠故仔會講功夫高手（或者將會成為功夫高手嘅人）喺一個基於古代中國嘅世界嗰度冒險。

橋段
絕世高手係一種喺武俠小說裏面成日出現嘅人物類型，例子有《射鵰英雄傳》系列嘅五絕、《三俠五義》之中嘅南俠展昭同北俠歐陽春、仲有係《中華英雄》入面嘅南神掌同北腿王等等。絕世高手喺武俠故仔入面可以有好多作用：例如係出場教主角一啲新招，等主角可以變強；又或者係喺個故仔入面出場，並且俾個奸角打低，用嚟突顯主角個敵人有幾勁。
武內健

武內健 ，係日本嘅一個男配音員。

配音作品一覽
呢個表唔完整，歡迎加料。
武下智哉

武下智哉（2002年5月7號—）係日本足球員，打後衞位置，效力讚岐卡馬達馬尼。
武亞諾維奇

武亞諾維奇（Filip Vujanović，1954年9月1號—）係黑山政治人，2003年到2018年做過黑山總統。
維基同享有多媒體嘅嘢：Filip Vujanović
武井択也

武井択也（1986年1月25號—）係日本足球員，司職中場，效力松本山雅。
武光湯

武光湯（粵拼：mou5 gwong1 tong1；1908年—1985年），山西武鄉人，係中華人民共和國政治人物。
武光湯早年擔任榆社、武鄉縣縣長。中華人民共和國成立後，擔任山西省農業廳廳長。1955年，擔任山西省副省長。1979年，任山西省革委會副主任。1983年，出任山西省政協主席，1985年逝世。
武內大

武內大（1992年5月31號—）係日本足球員，司職後衞，效力過長崎成功丸。
武元甲

武元甲（越南文：Võ Nguyên Giáp，1911年8月25號—2013年10月4號）係越南共產黨同埋越南嘅主要締造者同埋領導人。係越南人民軍大將，做過越共中央政治局委員、中央軍事委員會書記、越南政府副總理、國防部部長等職位。2013年10月4號，武元甲死咗，享年103歲（足歲102歲）。
武內駿輔

武內駿輔 ，係日本嘅一個男配音員。

配音作品一覽
呢個表唔完整，歡迎加料。
武仙座

武仙座（Hercules）係家下八十八西洋星座之一。佢響天球赤道一帶，佔天球面積1225平方度。地球北半球來講，武仙座係夏天嘅星座，即係夏夜會見到。肉眼可以睇到嘅星，約莫140粒到。有一到四等星25粒，即係有3等星6粒、4等星19粒。

史
武仙座係古希臘托勒密所編嘅托勒密48星座之一。
火藥陰謀

1605年火藥陰謀（英文：Gunpowder Plot）指1605年英格蘭天主教極端份子策劃喺國會開幕大典期間炸死英王占士一世一家人同大部份新教貴族嘅一次陰謀。陰謀由於極端份子內部有人向政府告密而最終失敗。
火蔥鴨

火蔥鴨係日本電視遊戲寵物小精靈系列入面嘅其中一隻小精靈，編號083。身體顏色主要係啡灰色。
火藥洲火藥庫

火藥洲火藥庫係香港舊日一座火藥儲存庫，喺香港島西南嘅火藥洲，係一座拱頂嘅混凝土建築物，喺1987年列做三級歷史建築，2010年1月22號確認評為香港三級歷史建築。

史
火藥洲火藥庫喺1887年由一間叫做British Dynamite Company（其後改名為Nobel's Explosives Company）嘅英國軍火公司起，係香港當時最大型嘅私人爆炸品倉庫，同供應火藥畀駐港英軍。1908年，駐港英軍基於軍事嘅理由，同埋火藥庫同港英政府倉庫構成競爭，拒絕續約使用該火藥庫嘅火藥，火藥庫因為咁而被迫關閉。
火藥洲火藥庫空置之後，建築就被漁民佔用嚟放魚炮。直到香港禁止魚炮捕魚之後，建築再度荒廢到而家。
火藥煲

火藥煲係一樣武器，以大瓦煲放入火藥、硫磺、鐵釘、鐵彈。亦有帶毒攻鼻嘅材料。用時放火燒。見於大清時。
英文叫佢Stink pot或者Stinkpot，意謂攻鼻嘅煲。
火船

火船，又叫火輪船、蒸氣船，係燒煤用蒸氣推郁嘅船。
火花

火花指電學上嘅電氣火花。電有正負異性，異性電相吸中和，中和就有火光，又叫電光。勁嘅火花，見諸雷雨閃電。如果行得短，火花呈直綫，一長就變曲綫，因爲空氣導電有參差。
火葬

火葬係葬法嘅一種，用火將死屍燒成骨灰。現代火葬通常會喺火葬場進行，以往火葬通常係將屍體放喺火葬用嘅柴堆上焚燒。出嚟嘅骨灰可以存放入骨灰罌，再擺入骨灰龕，又或者撒喺花園或者大海。
火葬場

火葬場係舉行火葬嘅地方，入面有火葬爐。喪禮儀式之後，親屬撳一個掣，遺體就會送入火葬爐焚燒，之後就會燒成骨灰。
火藥洲

火藥洲，香港一洲，立於東博寮海峽之中，喺香港島雞籠灣之南，鴨脷洲之西，龍山排之西北。西南隔水稍遠，為南丫島。佢喺正香港仔避風塘西口，故此船艇出入避風塘，都經火藥洲。
火藥洲取名自英文Magazine Island，火藥庫之洲咁解，以其曾有火藥庫。一八八七年，英國私人火藥公司，洲上立火藥洲火藥庫，供駐港英軍用，一九〇八年政府唔續租而荒廢。個庫屬香港三級歷史建築。
洲原本稱做鰲魚洲，又叫豬牯洲。鰲魚為傳說之魚，而豬牯即豬公。香港開埠時英人曾名 One Tree Island，意謂一木洲，謂洲上光禿而一樹獨大。
洲窄，直不甩成一綫，兩端尖，山又斜，不宜居。行政上歸港島南區，就算無人住，都歸入華貴選區。
洲西一端，近海峽主航道，有巨輪出入。故此有燈塔仔，編號一百零一，以防船撞落洲度。
白金漢大學

白金漢大學（英文：University of Buckingham）位於英國倫敦東南忌白金漢郡。
白金漢大學喺1983年得到英國皇家許可升格為大學，成為五間私立大學之一。大學有六大學院，分別係商學院、教育學院、人民學院、法學院、科學院同醫學院。
白金漢郡

白金漢郡（英文：Buckinghamshire）地處英倫之東南，大倫敦之西北。郡府為艾爾斯伯里。
好多人都會擺曬烏龍嘅一件事幹，白金漢宮（Buckingham Palace）並非響白金漢郡，而係響倫敦。
白銅

白銅係銅合金一種，實情係銅鎳合金，銅與鎳混埋，加硬時會加鐵或錳。白銅就算含銅好多，色澤同銀相似，所以叫白銅。白銅中國好早就發現，可能來自雲南礦物，雖則當時並唔知乜嘢係鎳，但戰國時有兵器同白銅。歐洲希臘人有造過白銅，而希臘人到西域大夏等地，亦因波斯有礦物，而造出白銅，用來鑄錢。不過歐洲此後就無白銅記載，直到一五九七年先再發現白銅。
白銅好抵得到鹹水浸蝕，唔易生鏽，時時拎來海上用。抵得鹹水，皆因佢可調到電離中性。現今亦時時拎來做銀仔，通常成份，七成半銅，二成半鎳，輕量錳。

文
白銅英文叫white copper，或cupronickel同copper-nickel。
白金幣

白金幣（platinum coin），又叫鉑幣，係指用白金造嘅銀仔。
白金漢宮

白金漢宮（英文：Buckingham Palace）係英國一座王宮，喺倫敦西敏市，1705年起好，1837年開始做英國君主住同辦公嘅地方。
白金

鉑（粵拼：Bok6，Platinum），俗名白金（粵拼：Baak6 Gam1），係元素之一，符號 Pt，原子序數 78。佢係一隻重金屬，展性好，延性又好。色係灰白，屬於過渡金屬。鉑可以防鏽，亦都好貴重。通常響鎳礦同銅礦度搵到。鉑可以做珠寶，實驗室儀器，電極等等。
維基同享有多媒體嘅嘢：
鉑（類）
白銀區

白銀區（粵拼：baak6 ngan2 keoi1）係喺中國甘肅白銀嘅一個市轄區。喺2020年嗰陣，約莫33.7萬人響度住緊。
白銀投資

白銀投資（粵拼：baak6 ngan4 tau4 zi1）顧名思義係透過買賣銀（亦有叫「白銀」）嚟做投資：自古以嚟，銀就一路都有畀人類攞嚟整珠寶同雕像等嘅物品，而且價值僅次於金；人類對銀嘅需求會不時上上落落，所以銀嘅價格（銀價）亦會跟住升升跌跌；噉就表示，投資者可以喺銀價低嗰陣時入貨，等到銀價一升返就放咗手上啲銀佢，從中賺取利潤。
白銀投資成日畀人攞嚟同黃金投資比較：金同銀呢兩種金屬喺史上一路都有被視為富貴嘅象徵，但係經濟學方面嘅研究表明，兩者嘅市場特性好唔同，同金比起嚟，銀有更廣泛嘅工業用途，而呢點被指係令到銀價同股票或者債券等嘅資產緊扣；除此之外，銀亦被指係波動性高過金。

銀價
睇埋：儲起價值同金價
喺人類史上，銀呢種金屬化學元素不溜都係一種有市場價值嘅物品：銀有唔少有用嘅物理同化學性質，出晒名襟擺能夠抵抗腐蝕；好似係古埃及、古希臘以至周朝等嘅遠古文明，都有用銀嚟造銀仔、珠寶以至食具等有用嘅物品，當中用銀造嘅刀叉同碗筷到咗廿一世紀初都仲係好受歡迎；除此之外，銀嘅導電性能係咁多種金屬當中最強嘅，所以自從廿世紀起銀就成日都畀人攞嚟整電子元件以及太陽能板嘅某啲部份呀噉。而銀咁有用，就表示啲人會肯出錢買。事實亦表明，銀嘅價（銀價）會持續有所升跌，一位投資者最簡單嘅做法，係可以靠「價低入貨，價升就放」噉嘅做法嚟圖利。
銀同其他物品一樣，價錢由市場嘅供應同需求帶動，不過一般認為銀算係一種相對穩定嘅資產：想像而家阿明花咗筆錢，買 A 公司呢間新創企業嘅股票，後嚟 A 公司盤生意根本唔掂，搞到要破產，阿明手上揸嘅股票就會一文不值；相比之下，銀可以用嚟整好多嘢——銀仔、珠寶同電子元件等嘅嘢係人類社會一路都需要嘅；有實際用途就表示，人類對銀永遠梗會有一股需求，永遠有需求就表示價格低極有限；因此，銀廣泛噉被視為一種（同股票比起嚟）算係穩陣嘅投資。
互聯網上周圍都有投資相關嘅網站，會一路𥄫實銀價嘅最新變勢，並且將呢啲資訊公佈出嚟畀投資者查。
2009 年至 2022 年之間嘅銀價走勢圖；銀價喺短期內有唔少上落。2009 年至 2022 年之間嘅銀價走勢圖；銀價喺短期內有唔少上落。

買賣技巧
出自 18 世紀美國東北嘅幾件洛可可式銀製餐具；自古以嚟，歐美嘅貴族同有錢人都好興用銀整食具。
响 2016 年拍到嘅一條銀條
内文：銀同投資
睇埋：金衡制、貴金屬同平均成本法
買銀賣銀嘅方式，主要有以下呢幾種：
最直接嗰隻做法，係買賣實質嘅銀，包括銀條、用銀造嘅銀仔同埋含銀嘅珠寶等等；
互惠基金或者交易所買賣基金（ETF）；
期貨或者期權；
亦有啲人會買賣銀礦企業嘅股票或者債券，當中中國、墨西哥同秘魯都係廿一世紀初嘅產銀大國；
唔同做法各有利弊。例如買含銀嘅珠寶可以用嚟做裝飾之用，但係珠寶同首飾多數都會為咗好睇而經過大量加工同雕刻，所以佢哋個賣價實會明顯高過「將件嘢熔咗做純銀」所值嗰個價。有意做白銀投資嘅投資者可以去銀行或者金舖等嘅地方買銀條同銀幣，而且個價唔一定好貴——例如喺 2024 年初嘅香港，細條啲（例如一兩安士）嘅銀條可以 500 至 1,000 文港紙就有交易，一般嘅打工仔都負擔得起。
就算係普通嘅打工仔，都可以用平均成本法（DCA ）嚟做白銀投資：即係每個月或者每兩個月花少少錢嚟買銀條或者銀幣，買咗返嚟用夾萬收埋，或者去搵銀行嘅保險箱服務；如是者，投資者日積月累會儲到好多銀，可以搵日趁銀價高放咗手上啲銀佢，然後佢手上突然多咗筆錢，就可以用筆錢去例如幫手買樓畀首期。

對比黃金
喺廿一世紀初影到嘅一嚿銀礦石
睇埋：黃金投資、多角投資同市場流通度
喺廿一世紀初嘅世界，買銀唔算係主流嘅投資方法。
啲人要分析買銀有幾著數，通常都係攞銀嚟同黃金比較。喺用途上，黃金主要係畀人買嚟做投資或者用嚟製作珠寶，而相比之下，銀嘅用途就比較傾向工業性質，呢種差異表示兩種金屬嘅市場特性好唔同，唔可以混為一談。對比金同銀嘅話：
2021 年拍攝到：喺香港中環交易廣場樹立咗兩座銀雕像。
多角化嘅效果：唔少專家指，銀嘅多角化效果比較遜色；多角投資係一個投資概念，講緊一位投資者應該要同時手持多種資產，即係例如同時揸吓債券又揸吓銀呀噉；多角投資嘅思考亦提到，手上嘅資產彼此之間唔應該喺價格上有太強嘅正相關，即係話佢哋嘅價唔可以傾向一齊升或者一齊跌，否則投資者就好易陷入「手上嘅資產價格全部一齊跌」噉嘅困境；黃金被指係有好強嘅多角化效果——金價同股票債券嘅價之間嘅相關近乎係 0 咁滯；相比之下，銀同工業（做生意實會涉及嘅一樣嘢）比較緊扣，所以銀價同股票債券等資產嘅價亦會比較緊扣——事實係有研究發現，銀價同股票債券嘅價有唔強（但係顯著）嘅統計相關。
波動性有幾勁：銀被指係波動性比較強，個價容易喺短期內大上大落；例如有經濟學研究就試過分析金、銀同鉑嘅價喺 1976 年至 2004 年間嘅變動，指出銀係三種金屬裡便波動性最高嘅——銀價嘅日計標準差有成 2.15% 咁高，係標普 500 嘅日計標準差嘅近兩倍咁多。由於銀有呢種特性，唔少金融工作者都建議追求穩中求勝嘅投資者（例如年紀有返咁上下嘅投資者）應該要投資黃金好啲。
密度：銀嘅密度明顯冇金咁高；金嘅密度係每立方厘米 19.32 g，而銀嘅密度就係每立方厘米 10.49 g ——金嘅密度近乎係銀嘅兩倍咁滯，而噉就表示攞住一條金條同一條銀條，兩者體積一樣，嚿金會明顯重過嚿銀。
金貴過銀：直至廿一世紀初，金不溜都貴過銀；噉就表示，搵一嚿金同一嚿價值相同嘅銀，後者會明顯大嚿啲重啲，而噉亦表示後者可能比較難儲，而且緊急嘅時候比較難帶住佢逃走；不過噉亦都意味住一樣嘢，就係銀嘅入場門檻比較低。
等等。

睇吓
黃金投資：玩投資嘅人成日攞金嚟同銀比較。
抵抗通脹：啲人會買銀買金嘅一個重要原因。
實際價值
商品市場
美元
投機
合金
福田麻由子

福田麻由子（ふくだまゆこ；1994年8月4號—）係日本女演員，響東京都世田谷區出世。佢1998年4歲就開始做戲，之前屬於東京兒童劇團，家下係FLaMme名下演員。佢因為演技好而引起人注意，演過女王的敎室。佢響白夜行裏面更大受好評。其他做過嘅戲有日本沉沒、下妻物語、櫻桃小丸子等等。

屋企、學校
佢老竇係福田健治，係日本樂隊Kasutera（カステラ）第二代鼓手。而佢媽媽係麻由子嘅經理人。福田麻由子嘅同學會叫佢做麻由由（まゆゆ）或者麻麻由（ままゆ）。
福留亮

福留亮（1978年6月26號—）係日本足球員，司職前鋒，效力過京都不死鳥，及鳥棲砂岩。
福綿

福綿係中國廣西鬱林一區，面積787平方公里，人口40萬。
福祿壽訓練學院

《福祿壽訓練學院》（英文：Tristar Academy）係香港電視廣播有限公司嘅真人騷節目，由阮兆祥、王祖藍、李思捷、陳懿德、郭珮文主持，由2024年3月31號到6月23號逢禮拜日喺翡翠台常規播出，決賽《福祿壽訓練學院終極對決》喺6月30號禮拜日20:30-22:30播出。節目招募咗49組共50位素人同藝人學員選出廿四強後參與搞笑訓練。

節目調動
2024年4月21號：由於播《獎門人Hug Hug媽咪感謝祭》，所以停播一次。
2024年5月12號：由於播《獎門人感謝祭終極篇》，所以停播一次。
福祿雙星

《福祿雙星》係香港信誼影業公司喺1962年出品嘅一部粵語古裝片，由黃鶴聲執導，林家聲、鳳凰女主演。

情節
故事講富商文尚德為個女詠梅揀婿，何玉棠文武雙全，勝過二世祖張大福同其他人，可惜因為家貧被文尚德逼佢退婚。詠梅相思成病，佢奶媽於是安排玉棠男扮女裝前來探望，點知俾膝下無兒又好想納妾嘅尚德睇中，故事就係咁展開。
福留健吾

福留健吾（1987年5月14號—）係日本足球員，打守門員位置，效力沼津青藍。
海綿彈

海綿彈（英文：Sponge grenade）係種防暴用嘅非致命武器，規格係口徑40毫米嘅榴彈，彈頭由海綿或者軟身塑膠物料整成，打中就好似畀鈍器襲擊噉。根據生產商指引，射嗰陣要保持至少10到15米距離，同埋要打落非高危嘅身體部位（即係手同腳）；如果用得唔妥當，有機會搞到永久性傷害甚至死得人。
海綿寶寶

海綿寶寶（英文：SpongeBob SquarePants）係美國卡通，1999年推出，背景係太平洋海底，角色係一班海洋生物。
海竹

海竹（粵拼：hoi2 zuk1；學名：Yushania qiaojiaensis）係禾本科玉竹山屬嘅一種竹類草本植物。一般喺雲南東北部產，生喺海拔3100米、地下水位好高嘅高山草甸土度。佢有個變型叫裸籜海竹，亦係雲南東北出產，生喺海拔2050米嘅沼澤草甸土度，

用途
佢條竿夠柔韌，可以攞來編成竹器。而佢嘅變種啲筍可以食得。而藥用方面，佢有養陰、潤燥、除煩、止渴嘅功效。
海索草屬

海索草屬（粵拼：hoi2 sok3 cou2 suk6；學名：Hyssopus），又叫神香草屬（san4 hoeng1 cou2 suk6），係唇形科下面嘅一個屬，有15種植物。
規律係長年生草本或亞灌木植物。
海綿動物

海綿動物（Porifera），又叫多孔動物，係動物界下面其中一個門，而家有三個綱：鈣質海綿綱、尋常海綿綱同六放海綿綱。